21 Jump Street (film)

21 Jump Street er en amerikansk actionkomedie fra 2012. Filmen er regissert av Phil Lord og Chris Miller, og har Jonah Hill og Channing Tatum i hovedrollene.

Filmen er basert på 80-tallsserien med samme navn, som hadde Johnny Depp i en av hovedrollene. Depp og Peter DeLuise, en annen av hovedrolleinnehaverne i serien, gjør også cameoroller i denne filmen.

Handling 
Morton Schmidt (Jonah Hill) og Greg Jenko (Channing Tatum) er tidligere klassekamerater på high school som møtes igjen på politiskolen. Schmidt var en upopulær nerd, mens Jenko var en av de populære idrettsutøverne. Imidlertid blir de venner på politiskolen, og bistår hverandre med den andres svakheter - Schmidt hjelper Jenko med skolearbeidet, mens Jenko prøver å få Schmidt i bedre form så han kan bestå de fysiske testene.

Noen år senere går de ut av skolen som partnere, men ikke med toppkarakterer, og de har mildt sagt sine feil i måten de gjør politiarbeid på. De starter derfor i det små som parkeringsvakter, men rykker snart opp til en spesialavdeling kalt 21 Jump Street grunnet en heldig arrestasjon, som til og med fører til at den de fanger får lov til å gå fordi de ikke leste opp politirettighetene. Men grunnet deres unge utseende, blir deres første oppdrag blir å dra tilbake til high school og gå undercover som elever for å avsløre en dopliga som har base på skolen. Deres to eneste oppgaver er å oppspore bakmannen til ligaen, samt å ikke bli følelsesmessig knyttet til elever eller lærere på skolen. Selvsagt klarer de å komplisere begge deler mer enn nødvendig.

Rolleliste 
 Jonah Hill i rollen som Schmidt
 Channing Tatum i rollen som Jenko
 Brie Larson i rollen som Molly Tracey
 Dave Franco i rollen som Eric Molson
 Rob Riggle i rollen som Mr. Walters
 DeRay Davis i rollen som Domingo
 Ice Cube i rollen som Captain Dickson
 Dax Flame i rollen som Zack
 Chris Parnell i rollen som Mr. Gordon
 Ellie Kemper i rollen som Ms. Griggs
 Jake M. Johnson i rollen som Principal Dadier
 Nick Offerman i rollen som Deputy Chief Hardy
 Holly Robinson Peete i rollen som Officer Judy Hoffs
 Johnny Pemberton i rollen som Delroy
 Stanley Wong i rollen som Roman
 Justin Hires i rollen som Juario
 Brett Lapeyrouse i rollen som Amir
 Lindsey Broad i rollen som Lisa
 Caroline Aaron i rollen som Annie Schmidt
 Joe Chrest i rollen som David Schmidt
 Geraldine Singer i rollen som Phyllis
 Dakota Johnson i rollen som Fugazy
 Rye Rye i rollen som Jr. Jr.
 Valerie Tian i rollen som Burns
 Jaren Mitchell i rollen som Sanders
 Johnny Simmons i rollen som Billiam Willingham
 Johnny Depp i rollen som Tom Hanson (cameo)
 Peter DeLuise i rollen som Officer Doug Penhall (cameo)

Eksterne lenker 
 
 

Filmer fra 2012
Kriminalfilmer fra USA
Actionkomedier fra USA
Filmer basert på TV-serier
Engelskspråklige filmer